open-index/open-wikipedia-markdown huggingface dataset:
Suomen Pankin rahamuseo

**Suomen Pankin rahamuseo** on Suomen Pankin ylläpitämä museo.  Rahamuseo rakentuu neljän teeman ympärille: rahan ja pankkitoiminnan historia, rahapolitiikka, talousosaaminen ja setelitaide.

Rahamuseon rakennus sijaitsee aivan Helsingin tuomiokirkon vieressä Snellmaninkadun puolella. Museossa käynti on maksutonta.

Museo tarjoaa opastettuja vierailuita. Museossa kerrotaan myös maksamisen historiasta, ja miten korttimaksu on syrjäyttänyt käteisen.

## Lähteet
Emilia Savolainen

**Emilia Savolainen** on Pieksämäen kaupunginjohtaja ja Keiteleen entinen kunnanjohtaja. Koulutukseltaan hän on filosofian maisteri. Hänen pääaineensa oli ympäristötiede.

## Ura
Savolainen on valmistunut maisteriksi Kuopion yliopistosta. Hän työskenteli kahdeksan vuotta Siilinjärven ympäristöpalveluiden ympäristöterveysjohtajana. 

Marraskuussa 2021 hänet valittiin Keiteleen kunnanjohtajaksi. Joulukuussa 2022 hän haki Siilinjärven kunnanjohtajaksi.

Savolainen valittiin Pieksämäen kaupunginjohtajaksi kesäkuussa 2024. Työnsä hän aloitti syyskuussa. Hän kertoi, että häntä oli pyydetty osallistumaan vuoden aikana viiteen muuhunkin kunnanjohtajahakuun.

## Yksityiselämä
Rautalammilla lapsuutensa viettänyt Savolainen asuu puolisonsa ja kahden lapsensa kanssa Kuopiossa. Vuonna 2003 hän voitti valtakunnallisen Miss Yliopisto -kauneuskilpailun.

## Lähteet

## Aiheesta muualla
*Savolaisen LinkedIn-profiili
Qaratau (kaupunki)

**Qaratau** () on kaupunki ja Talasin piirin hallinnollinen keskus Jambylin alueella Kazakstanissa. Se sijaitsee Qaratauvuorten koillispuolella 82 kilometriä alueen pääkaupungista Tarazista luoteeseen. Kaupungissa oli 28&nbsp;434 asukasta vuonna 2025.

Paikkakunta on perustettu Şolaqtaun työläisasutuksen nimellä Qaratauvuorten fosforiittiesiintymien hyödyntämisen yhteydessä vuonna 1946. Vuonna 1963 siitä tuli Qarataun kaupunki. Suuren fosforiittikaivoksen ja rikastamon lisäksi kaupungissa oli neuvostoaikana kevyttä, elintarvike- ja rakennusteollisuutta.

Neuvostoliiton hajoamisen jälkeen teollisuus lopetti toimintansa, työttömiksi jääneet asukkaat muuttivat pois ja kaupunki alkoi autioitua. Tilanne parani 2010-luvulla, kun EuroChem-yhtiö aloitti fosforiitin tuotannon ja rakensi uuden kivennäislannoitteita ja muita fosforiittituotteita valmistavan tehtaan.

Qarataun kautta kulkee Tarazista Jañatasiin johtava maantie ja rautatie. Nähtävyyksiin kuuluu kaupungin alueella sijaitseva Tamdyn muinaislinna.

## Lähteet

## Aiheesta muualla
* Talasin piirin sivusto
Esa Jussila (kaupunginjohtaja)

**Esa Jussila** (s. 1962 Hauho) on Haapaveden kaupunginjohtaja ja Kärsämäen entinen kunnanjohtaja. Koulutukseltaan hän on diplomi-insinööri ja hallintotieteiden lisensiaatti.

## Ura
Jussila työskenteli Haminan reserviupseerikoulun jälkeen elektroniikka-asentajana Koneen tehtaasssa Helsingin Kivilahdessa. Sen jälkeen hän opiskeli Oulun yliopistossa tuotanto- ja käyttötaloutta , ja valmistui sieltä diplomi-insinööriksi vuonna 1990. Valmistuttuaan hän työskenteli Haapavedellä elinkeinoyhtiön toimitusjohtajana ja yrittäjänä. Kun Suomi liittyi Euroopan unioniin vuonna 1995, hän perehtyi rakennetukihakemuksiin muun muassa Skotlannissa ja Saksassa ja sai Leader-rahoitukset kahdelle suunnittelemalleen ohjelmalle. Tämän jälkeen hän työskenteli lähes 20 vuotta Nivala-Haapajärvi seutukunnan kehittämisyhtiö Nihak Oy:n toimitusjohtajana. Töiden ohessa hän opiskeli Vaasan yliopistossa hallintotieteitä ja valmistui sieltä lisensiaatiksi vuonna 2012.

Vuonna 2016 hänet valittiin kunnanjohtajaksi Kärsämäelle, jossa hän toimi kahdeksan vuotta.

Joulukuussa 2023 hänet valittiin yksimielisesti Haapaveden kaupunginjohtajaksi. Työnsä hän aloitti seuraavan vuoden huhtikuussa.

## Luottamustoimia
Jussila on tai on ollut muun muassa:
*Kerttu Saalasti -säätiön hallituksessa
*Cranello Invest Oy:n hallituksessa
*Nello Oy:n hallituksessa
*Jokilaaksojen koulutuskuntayhtymä JEDUn yhtymähallituksessa

## Yksityiselämä
Etelä-Suomen Hauholta kotoisin oleva Jussila muutti perheensä kanssa Reisjärvelle neljävuotiaana. Lukion hän kävi Nivalassa, jonne perhe oli muuttanut, kun hän oli 13-vuotias. Haapavedellä hän on asunut vuodesta 1990 lähtien. Jussilalla ja hänen vaimollaan Elina Jussilalla on kahdeksan lasta.

## Lähteet
La Romana

**La Romana** on kaupunki ja kunta Dominikaanisen tasavallan La Romanan provinsissa. Sen asukasluku vuonna 2022 oli 153&nbsp;241.

## Maantiede

La Romana sijaitsee Dominikaanisen tasavallan etelärannikolla La Romanan provinsissa La Romana -joen suulla.

## Historia
Nykyisen La Romanan alueella oli vielä 1800-luvulla vain harvaa asutusta. Seutu alkoi kasvaa vasta, kun paikallinen sokeriteollisuus alkoi kehittyä vuosisadan lopulla. La Romana -joen suulle alkoi muodostua nykyinen kaupunki, josta tuli oma kuntansa vuonna 1897. Vuonna 1917 italialaiset maahanmuuttajat perustivat suuren sokerinjalostamon samalla, kun sokerin maailmanmarkkinahinnat nousivat. Sokerintuotanto vaati työvoimaa, jota täyttämään kaupunkiin muutti siirtolaisia maan sisäosista. Vuonna 1946 kaupunki oli yksi suuren sokerityöläisten lakon keskuksista.

Gulf and Western Industries osti kaupungin sokeritehtaan 1960-luvun alkupuolella. Yhtiö teki merkittäviä investointeja kaupunkiin rakennuttaen tehtaansa työläisille esimerkiksi kouluja ja terveysasemia. Yhtiön myydessä valtaosan omistuksistaan Dominikaanisessa tasavallassa sen jälkeen jäi myös yhtiön rakennuttama Casa de Campon rantalomakohde. La Romanassa syntynyt Héctor Castillo Figueroa valittiin ensimmäisenä afroamerikkalaisena espanjalaisen kunnan johtajaksi, kun hänestä tuli Isla Cristinan pormestari vuonna 1979. La Romana ja Isla Cristina tekivät myöhemmin ystävyyskaupunkisopimuksen. 

## Talous

Sokeri on edelleen kaupungin tärkein elinkeino, joskin ala on ollut laskusuhdanteessa. Matkailu on kasvattanut merkitystään etenkin Casa de Campon rantalomakohteen kautta.

## Väestö
La Romanan asukasluku vuonna 2022 oli 153&nbsp;241.

## Lähteet
Havnelev-Boestofte

**Havnelev-Boestofte** on taajama Stevnsin kunnassa Tanskassa. Taajamassa oli 221 asukasta vuoden 2025 alussa.

## Väestökehitys

## Lähteet

## Aiheesta muualla
Riesco

**Riesco** () on saari Chilessä, Magallanes y Antártica Chilenan alueella, Río Verden kunnassa. Se sijaitsee Brunswickin niemimaan länsipuolella. Riescon pinta-ala on , eli se on Chilen 4. suurin saari. Saaren korkein kohta on etrin korkuinen Mount Atalaya, jonka juurella on muutama jäätikkö. Saaren asukkaiden perinteinen elinkeino on karjatalous.

Riescolla on Chilen suurimmat vahvistetut hiilivarannot. Louhinta alkoi jo 1880-luvulla, kun ranskalainen Jorge Meric löysi hyvälaatuista hiiltä ja aloitti sen kuljettamisen Torino-höyrylaivalla Punta Arenasiin. Suurimmat kaivokset 1900-luvun alussa olivat Magdalena, Elena ja Josefina. Vuonna 1940 Elenan ja Josefinan kaivosten hiilituotanto saavutti  tonnia vuodessa. Kaivostoiminta alkoi kuitenkin heikentyä ja Elena sekä Josefina suljettiin vuonna 1952.

Riescolla sijaitsi vuoteen 2020 asti Chilen suurin hiilikaivos, Inviernon kaivos, joka kattoi parhaimmillaan vuonna 2018 yli  Chilen voimaloiden käyttämästä hiilestä. Se oli pitkään kiistakapula, koska saaren asukkaat ja ympäristöaktivistit vastustivat kaivoksen olemassaoloa. Vuonna 2019 ilmastonmuutosta vastustava ryhmä haastoi kaivosyhtiön oikeuteen, ja siltä kumottiin oikeus käyttää räjähteitä hiilen louhintaan, joka johti koko kaivoksen sulkuun vuonna 2020.

## Lähteet
Mikään inhimillinen ei ole minulle vierasta

**Mikään inhimillinen ei ole minulle vierasta** () on lause roomalaisen Terentiuksen (noin 190 eaa. – 159 eaa.) komediasta *Heauontimorounemos.* Siinä Chremes-niminen ukko seuraa aidanraosta naapurinsa Menedemuksen puuhailuja. Kun tämä kehottaa naapuria huolehtimaan vain omista asioistaan, Chremes lausuu siivekkäiksi tulleet sanansa. 

## Käyttö
Jotkut näkevät jambisessa säkeessä Michel de Montaignen tavoin tunnustuksen oman tunne-elämänsä ja henkensä heikkoudesta. Toiset, kuten Johannes Salisburylainen, näkevät siinä ilmauksen kristillisestä lähimmäisenrakkaudesta. Lause on myös nähty julistuksena suvaitsemattomuutta ja tiukkapipoisuutta vastaan, ja siinä on nähty jotain sekä ylevää että ylentävää. Säe putkahtelee usein professoreiden puheissa ja kasvatusinstituutioiden tunnuslauseissa.

Karl Marxin kolme tytärtä houkuttelivat isänsä 1860-luvun puolivälissä vastaamaan ns. ”Proustin kysymyksiin”. Tyttäret kysyivät, mikä oli hänen elämänohjeensa. Marx vastasi: "Mikään inhimillinen ei ole minulle vierasta". Marx oli saanut klassisen koulutuksen ja osasi latinaa.

## Lähteet

* 
* 

### Viitteet
Dominic Zwerger

**Dominic Zwerger** (s. 16. heinäkuuta 1996 Dornbirn, Itävalta) on itävaltalainen jääkiekkoilija, pelipaikaltaan vasen laitahyökkääjä. Zwerger edustaa Sveitsin NL-liigassa pelaavaa HC Ambri-Piottaa.

Zwergerin kasvattajaseura on Dornbirner EC. Junioriurallaan hän on edustanut myös WHL-juniorisarjassa Spokane Chiefsin ja Everett Silvertipsin joukkueita. Hän on edustanut HC Ambri-Piottaa kaudesta 2017–2018 lähtien. Hänellä on sopimus Ambri-Piottan kanssa kauden 2025–2026 loppuun saakka.

Zwerger on pelannut 391 Sveitsin NL:n runkosarjan ottelua. Näissä otteluissa hän on tehnyt 78 maalia ja 159 syöttöpistettä eli yhteensä 237 tehopistettä. Zwerger on pelannut 14 Sveitsin NL:n ylempien pudotuspelien ottelua. Näissä otteluissa hän on tehnyt kaksi maalia ja neljä syöttöä eli yhteensä kuusi tehopistettä. Zwerger on pelannut kymmenen Sveitsin NL:n alempien pudotuspelien ottelua. Näissä otteluissa hän on tehnyt viisi maalia ja neljä syöttöä eli yhteensä yhdeksän tehopistettä.

Zwerger kuului Itävallan joukkueeseen Tanskan MM-kilpailut 2018 Slovakian MM-kilpailuissa 2019, Suomen ja Latvian MM-kilpailuissa 2023, Tšekin MM-kilpailuissa 2024 ja Ruotsin ja Tanskan MM-kilpailuissa 2025. Zwerger kuului Itävallan joukkueeseen myös karsintaturnauksissa Pekingin talviolympialaisiin 2022 ja Milano-Cortinan talviolympialaisiin 2026. Kaikki uran tilastot päivitetty 3. lokakuuta 2025.

## Lähteet
2½ senttiä (toisen maailmansodan aikainen hollantilainen kolikko)

Tämä **2½ sentin** sinkkikolikko lyötiin Alankomaissa vuosina 1941–1942 toisen maailmansodan aikana. Se oli arvoltaan 0.025 guldenia, ja sen suunnitteli hollantilainen kansallissosialisti Nico de Haas.

## Lyöntimäärä
Kolikoita lyötiin 27 600 000 kappaletta vuonna 1941, jonka jälkeen kolikoita lyötiin vain 200 000 vuonna 1942. 
## Viitteet
10 senttiä (toisen maailmansodan aikainen hollantilainen kolikko)

Tämä **10 sentin** sinkkikolikko lyötiin Alankomaissa vuosina 1941–1943 toisen maailmansodan aikana. Se oli arvoltaan 0.1 guldenia, ja sen suunnitteli hollantilainen kansallissosialisti Nico de Haas.

## Lyöntimäärä
Seuraavassa taulukossa luetellaan lyötyjen kolikoiden määrä:

## Viitteet
Daniel Boëthius

**Daniel Boëthius** (5. lokakuuta 1751 Västerås – 10. maaliskuuta 1810 Uppsala) oli ruotsalainen filosofi, joka toimi professorina Uppsalan yliopistossa. Hän kannatti aluksi David Humen tunteisiin perustuvaa moraaliajattelua, mutta katsoi myöhemmin tämän johtavan moraalirelativismiin ja siirtyi Immanuel Kantin rationaalisuuteen perustuvan kategorisen imperatiivin kannalle. Hänen merkittävin panoksensa olikin Kantin ajattelun tunnetuksitekeminen Uppsalassa. Boëthius ei kuitenkaan suhtautunut Kantiin kritiikittä, vaan arvosteli tämän mielestään välillä liian tiukkoja moraalivaatimuksia.
## Katso myös
* Pohjoismainen filosofia
## Lähteet

## Aiheesta muualla
Herman Ahlsell

**Herman Adolf Ludvig Ahlsell** (4. lokakuuta 1919 Danderyd – 18. lokakuuta 1994 Hovås) oli ruotsalainen näyttelijä ja teatteriohjaaja. Hän valmistui Dramatenin näyttelijäkoulusta vuonna 1940 ja oli vuodesta 1942 kiinnitettynä Göteborgin kaupunginteatteriin, jossa hän alkoi 1953 työskennellä myös ohjaajana.

Ahlsellin poikia ovat näyttelijät Puck Ahlsell ja Tom Ahlsell.
## Lähteet

## Aiheesta muualla
Ahlsell (täsmennyssivu)

**Ahlsell** voi tarkoittaa seuraavia:

* Ahlsell, ruotsalainen tekninen tukkukauppa

## Sukunimenä
* Herman Ahlsell (1919–1994), ruotsalainen näyttelijä ja teatteriohjaaja
Apple Pay

**Apple Pay** on Applen mobiilimaksupalvelu, jonka avulla käyttäjät voivat tehdä ostoja henkilökohtaisesti, iOS-sovelluksissa ja verkossa. iPhonella, Apple Watchilla, iPadilla, Macilla ja Vision Prolla toimiva Apple Pay digitalisoi ja voi korvata luotto- tai pankkikortin sirun ja PIN-koodin lähimaksukykyisessä maksupäätteessä. Se ei vaadi erityisiä maksupäätteitä; se toimii minkä tahansa kauppiaan kanssa, joka hyväksyy lähimaksut. Laitteet kommunikoivat langattomasti kassajärjestelmien kanssa käyttämällä NFC:tä.

## Palvelu

### Laitteiden yhteensopivuus
Palvelu on yhteensopiva iPhone 6:n ja uudempien, iPad Air 2:n ja uudempien, Touch ID:llä varustettujen Macien sekä Apple Watch Series 1:n ja uudempien kanssa. iOS 17:ssä ja uudemmissa palveluun lisättävien korttien määrä määräytyy suojatun elementin kapasiteetin mukaan, joka vaihtelee laitteesta riippuen.

### Maailmanlaajuinen hyväksyntä
Noin kaksi kolmasosaa kauppiaista hyväksyy lähimaksut. Maakohtaisten (ja jopa kortin myöntäjien) välisten toimituserojen vuoksi käyttäjillä voi olla maksuongelmia matkustaessaan toiseen maahan. Joitakin tunnettuja esimerkkejä ovat ne, että Kanadan, Ison-Britannian, Saudi-Arabian ja mahdollisesti muiden kuin Yhdysvaltojen myöntämien Visa-korttien maksut tukevat vain EMV-tilan maksuja, eivätkä perinteisiä magneettijuovadataa käyttäviä maksuja. Jotkin Yhdysvaltojen lähimaksupäätteet eivät tue EMV-tilan lähimaksuja, ja siksi Yhdysvalloissa vierailevat saavat iPhonen näytölle virheilmoituksen "Maksua ei voitu suorittaa" ja päätteelle virheilmoituksen yrittäessään käyttää Apple Payta.

## Saatavuus

### Tuetut maat

## Viitteet
Pudasjärven hautausmaa

**Pudasjärven hautausmaa** eli **Riekinkankaan hautausmaa** on Pudasjärven kaupungissa, Pudasjärven kirkonkylässä sijaitseva hautausmaa. Se sijaitsee Pudasjärven kirkon vieressä, Siuruantien eli seututien 855 varrella. Keskustaajamasta Kurenalta on matkaa noin yhdeksän kilometriä. 

Hautausmaa sijaitsee loivasti kumpuilevalla hiekka- ja sorapohjaisella männikkökankaalla. Maisemallisesti hautausmaa on tyypillinen metsähautausmaa, joka kuuluu osana laajempaan männikkökankaaseen. 

Pudasjärven ensimmäinen hautausmaa sijaitsi kirkon ympärillä. Sen tultua täyteen, maaherran käskytyksestä erotettiin vuonna 1809 kirkon läheisyydestä uusi, nykyinen hautausmaa-alue. Hautausmaata ympäröi yli kilometrin pituinen lautakatteinen hirsiaita. Aidan tehtävänä on ollut suojella hautapaikkoja villieläimiltä. Hirsiaita on tiettävästi Suomen ainoa alkuperäisessä asussaan säilytetty koko hautausmaan kiertävä aita.

Hautausmaalla keskellä sijaitsee sankarihauta-alue, johon on haudattu talvi-, jatko- ja Lapin sodassa vuosina 1939–1945 kaatuneet pudasjärveläiset. Vuonna 1951 sankarihauta-alueelle pystytettiin E. Anderssonin suunnittelema kivinen muistoristi ja vuonna 1978 kuvataiteilija Paavo Tolosen tekemä sankarimuistomerkki. Sankarihautojen lähellä on muistokumpu, johon kuuluu uurna-alue, sirottelualue ja tyhjän sylin muistomerkki. Vuonna 2020 valmistuneen muistokummun on suunnitellut Ritva-Liisa Pihlaja.

## Lähteet
* 

### Viitteet
Set Svanholm

**Set Karl Viktor Svanholm** (2. syyskuuta 1904 Västerås – 4. lokakuuta 1964 Saltsjö-Duvnäs) oli ruotsalainen oopperalaulaja, äänialaltaan tenori. Hän lauloi Kuninkaallisessa oopperassa vuodesta 1932 ja johti sitä vuosina 1956–1963. Hän teki myös säännöllisiä vierailuja muun muassa Metropolitan-oopperaan ja Covent Gardeniin. Svanholm soitti myös urkuja ja toimi Jaakobin kirkon kanttorina. Vuonna 1946 Svanholm sai hovilaulajan arvonimen.
## Lähteet

## Aiheesta muualla
Jules Gill-Peterson

**Jules Gill-Peterson** on kanadalainen historioitsija. Hän on tutkinut transsukupuolisten historiaa ja seksuaalisuuden historiaa.

Gill-Peterson sai historiassa humanististen tieteiden kandidaatin arvon Ottawan yliopistosta. Hän muutti Kanadasta New Yorkiin ja väitteli vuonna 2015 Rutgersin yliopistosta filosofian tohtoriksi Yhdysvaltain tutkimuksessa. Väitöskirjassaan *Queer Theory Is Kid Stuff* hän tarkasteli lapsilla ilmenevän homoseksuaalisuuden ja transsukupuolisuuden näkyvyyden kasvua Yhdysvalloissa 1900–2000-luvuilla. Gill-Peterson on työskennellyt Pittsburghin yliopistossa ja historian associate professorina Johns Hopkinsin yliopistossa.

Gill-Peterson julkaisi teoksen *Histories of the Transgender Child* (2018). Hänelle myönnettiin siitä Lambda-kirjallisuuspalkinto ja Children’s Literature Associationin kirjapalkinto. Gill-Peterson toimitti teoksen *The Conversation on Gender Diversity* (2023) ja kirjoitti teoksen *A Short History of Trans Misogyny* (2024). Hän oli kertoja dokumenttielokuvassa *[[Framing Agnes]]* (2022). Gill-Peterson on lisäksi työskennellyt *[[Transgender Studies Quarterly]]* -lehden toimituskunnassa. Hänelle myönnettiin vuonna 2020 Pittsburghin yliopiston Chancellor’s Distinguished Research Award.

## Lähteet
Australialainen kahden sentin kolikko

**Australialainen kahden sentin kolikko** otettiin käyttöön vuonna 1966, ja se oli nimellisarvoltaan toiseksi pienin kolikko, kunnes se vedettiin pois kierrosta vuonna 1992 (yhdessä yhden sentin kolikon kanssa). Se on edelleen laillinen maksuväline, mutta siihen liittyy joitakin rajoituksia, ja kahden sentin kolikot ovat laillisia maksuvälineitä vain 20 senttiin asti.   

## Historia
Kolikko laskettiin liikkeelle 14. helmikuuta 1966. Ensimmäisenä lyöntivuotenaan kolikkoa valmistettiin kolmessa eri rahapajassa: 145,2 miljoonaa kappaletta Royal Australian Mintissä Canberrassa, 66,6 miljoonaa kappaletta Melbourne Mintissä ja 217,7 miljoonaa kappaletta Perth Mintissä. Ainoa vuosi, jolloin kolikoita lyötiin Australian ulkopuolella, oli 1981, jolloin 70,8 miljoonaa kappaletta lyötiin British Royal Mintissä Llantrisantissa, Walesissa, sekä 97,4 miljoonaa kappaletta Canberrassa ja 81,8 miljoonaa kappaletta Perthissä. Kahden sentin kolikoita ei lyöty vuosina 1986 tai 1987, ja viimeinen lyöntivuosi oli 1989. 

Päätös kolikon poistamisesta vahvistettiin valtiovarainministerin budjettipuheessa 21. elokuuta 1990. Poiston syynä oli inflaatio, joka alensi kolikon arvoa, sekä pronssin korkea hinta. Samoihin aikoihin muut maat poistivat pronssikolikonsa, kuten Uusi-Seelanti, joka poisti yhden ja kahden sentin kolikkonsa vuonna 1990.

Kierroksesta poistamisen jälkeen osa kolikoista sulatettiin pronssimitalien valmistamiseksi Sydneyn, Australian, kesäolympialaisiin vuonna 2000. 

## Viitteet
Pentti Kosonen

**Pentti Olavi Kosonen** (s. 3. toukokuuta 1937 Kurkijoki) on suomalainen epäorgaanisen ja analyyttisen kemian emeritusprofessori.

Kosonen syntyi maanviljelijä  Vilho Kososen ja Ida Hännisen perheeseen. Hän avioitui 1958 Tamara Koverskoin kanssa. Kosonen tuli ylioppilaaksi Loimaan yhteiskoulusta 1957 ja valmistui Turun yliopistosta filosofian kandidaatiksi 1964 ja lisensiaatiksi 1967 ja väitteli siellä filosofian tohtoriksi 1971. 

Kosonen oli Turun yliopistossa kemian asistentti 1962–1979 ja epäorgaanisen ja analyyttisen kemian dosentti 1976–1979, vs. ja vt. apulaisprofessori ja professori useaan eri otteeseen vuodesta 1979, vs. professori 1987–1988, va. professori 1990–1991 ja professori 1998–2000. Hän toimi yliopistossa myös muun muassa laitosjohtajana, ensimmäisenä ja toisena vararehtorina ja hallituksen jäsenenä. Kososella on lisäksi ollut useita asiantuntija- ja luottamustehtäviä, mukaan lukien Turun kaupunginvaltuuston ja -hallituksen jäsenyydet. Ennen yliopistouraansa Kosonen kouluttautui lentäjäksi ja toimi jonkin aikaa lentäjänä. Kosonen lahjoitti Turun Yliopistosäätiölle alkupääoman nimeään kantavaan rahastoon, joka tukee kemian alan opinnäytetöitä.

## Lähteet
Sinna

**Sinna** on naisen etunimi. Nimen alkuperästä on esitetty monia selityksiä. Mahdollisesti se on syntynyt muunnelmana nimestä Sinikka tai Sini. Toinen mahdollisuus on, että se on muunnelma nimestä Siina, joka taas on voinut syntyä lyhentymänä useastakin *-siina*- tai *-sina* -loppuisesta nimestä kuten Aleksina, Eufrosina, Fransiina tai Rosina. On myös arveltu, että Sinna olisi muunnos nimestä Signe.

Suomessa muutamia Sinna-nimisiä oli jo 1800-luvulla, mutta nimi oli 1960-luvulle saakka hyvin harvinainen. Vuoden 1970 alusta syyskuuhun 2025 mennessä se on annettu 672 henkilölle.  Nimi lisättiin suomalaiseen nimi­päivä­kalenteriin vuonna 2025, ja nimipäivä on 4. lokakuuta.

## Tunnettuja Sinna-nimisiä

* Sinna Virtanen (s. 1987), dramaturgi ja käsikirjoittaja

## Lähteet
Idiopaattinen hypersomnia

**Idiopaattinen hypersomnia** on neurologinen häiriö, jolle on ominaista pääasiassa liikaunisuus ja liiallinen päiväaikainen uneliaisuus. Idiopaattinen hypersomnia kuvattiin ensimmäisen kerran Bedrich Rothin toimesta vuonna 1976, ja se voidaan jakaa kahteen muotoon: polysymptomaattiseen ja monosymptomaattiseen. Sairaus ilmenee tyypillisesti varhaisessa aikuisiässä, ja useimmilla idiopaattisen hypersomnian diagnoosin saaneilla potilailla sairaus on ollut jo useita vuosia ennen diagnoosia. Elokuusta 2021 lähtien idiopaattisen hypersomnian hoitoon on saatavilla Yhdysvaltain elintarvike- ja lääkeviraston hyväksymä lääke nimeltä Xywav, joka on kalsiumin, magnesiumin, kaliumin ja natriumoksibaatin suun kautta otettava liuos. Lisäksi on olemassa useita muita kuin etiketissä mainittuja lääkehoitoja (pääasiassa Yhdysvaltain elintarvike- ja lääkeviraston hyväksymiä narkolepsialääkkeitä).

## Lähteet
Andreas Urbye

**Andreas Tostrup Urbye** (1869–1955) oli norjalainen juristi, diplomaatti ja ministeri. Hän oli vuodesta 1898 *[[riksadvokat]]*. Hän oli 1905 Norjan valtuutettujen sihteerinä Karlstadin neuvotteluissa. Hän oli vuodesta 1906 amtman Finmarkenin amtissa ja osallistui 1907 Pietarissa Norjan edustajana Norjan ja Venäjän rajaa koskeviin neuvotteluihin. Hän sai 1909 lakitieteen tohtorin arvon julkaisustaan *Norsk strafferet* (1906–1909). Hän oli vuodesta 1912 *sorenskriver* (kihlakunnan tuomari). Hän oli Gunnar Knudsenin toisessa hallituksessa tammikuusta 1913 yleisten töiden ministeri ja vuodesta 1917 oikeusministeri. Hän toimi vuodesta 1918 lähettiläänä Helsingissä.

## Lähteet

## Aiheesta muualla
Arman Tsarukjan

**Arman Nairii Tsarukjan** (; s. 11. lokakuuta 1996) on armenialainen vapaaottelija ja lukkopainija, joka ottelee UFC:ssä. Tsarukjanin painoluokka on kevytsarja. Lukkopainijana hän kilpailee ACBJJ:ssä.

## Ammattilaisvapaaottelut

## Lukkopainiottelut

## Lähteet
Valflaunès

**Valflaunès** () on kunta Etelä-Ranskassa Hérault’n departementissa Oksitanian alueella. Se sijaitsee noin 28 kilometriä Montpellierin kaupungista pohjoiseen.

## Historia
Valflaunèsin kunta on perustettu vuonna 1792 Ranskan vallankumouksen aikana. Ensimmäisen kerran Valflaunès mainitaan ennen vuotta 923. Tuolloin se esiintyi muodossa Valle Filenense, mikä tarkoittaa laaksoa ja keramiikkapajaa. Tästä nimi on muuntunut vuosisatojen aikana ja saanut lopulta nykyisen muotonsa. Kylän keskustassa oleva romaaninen Pyhälle Pietarille omistettu Saint-Pierren kirkko on peräisin 1000- ja 1100-luvuilta. Vuonna 2004 salamaniskussa tuhoutunut kellotorni rakennettiin uudelleen identtisenä vuonna 2005. Pyhä Pietari kahleissa on kylän suojeluspyhimys, ja siitä on merkkinä vaakunassa olevat avaimet.

Ennen vallankumousta Valflaunèsin kunta oli pitkään osa Val de Montferrandin tasavaltaa (tai konsulaattia), joka yhdisti yhdeksän kuntaa Saint-Mathieu-de-Tréviersistä Combaillaux’hon. Ensimmäinen tunnettu asiakirja Montferrandin tasavallasta on peräisin vuodelta 1276, joten se on yksi Languedocin ensimmäisistä konsulaateista. Konsulaatti oli eräänlainen demokratia, missä perheenpäät ja maanomistajat valitsivat konsulin hoitamaan monia paikallisen elämän osa-alueita. Languedocin konsulaateilla oli laaja autonomia.

Kunnan länsiosassa on 1100-luvulta peräsisin olevan Château de Viviourèsin linnan rauniot, joka tunnetaan myös nimellä Château de la Roquette. Linnan omistus kuului tuolloin Melgueilin kreiville. Linnan lähistöllä on kaksi vuorta. Kunnan rajalla olevan Pic Saint-Loupin terävä huippu erottuu laajalle ympäristöön. Hortusvuori on tullut kuuluisaksi luolastaan, mistä löydettiin neandertalinihmisen jälkiä.

## Kulttuuri
Valflaunèsissa on jaettu vuodesta 1987 lähtien vuosittain Albertine Sarrazin -kirjallisuuspalkinto.


Tiedosto:Église Saint-Pierre de Valflaunès 07.JPG|Saint-Pierren kirkko.
Tiedosto:Chateau-Vivioures-Valflaunes.jpg|Château de Viviourès.
Tiedosto:Hortus P1010146mod.jpg|Hortusin luola.


## Lähteet

## Aiheesta muualla
Ciryl Gane

**Ciryl Romain Jacky Gane** (s. 12. huhtikuuta 1990) on ranskalainen vapaaottelija ja entinen thainyrkkeilijä, joka ottelee UFC:ssä. Gane on entinen UFC:n raskaansarjan väliaikainen mestari.

## Yksityiselämä
Ganella on kaksi tytärtä hänen vaimonsa kanssa. 
## Ammattilaisottelut

## Lähteet
Avianca Group

**Avianca Group International Limited** (entinen **Avianca Holdings S.A.** ja **AviancaTaca Holding Inc.**) on alueellinen latinalais­amerikkalainen ja monikansallinen lento­yhtiöiden holdingyhtiö, jonka rekisteröity toimipaikka on St Albansissa, Englannissa ja maailmanlaajuinen pääkonttori on Bogotássa, Kolumbiassa. Se on Latinalaisen Amerikan toiseksi suurin lentoliikennekonserni LATAM Airlines Groupin jälkeen.

Konserni perustettiin helmikuussa 2010 Aviancan ja TACA Airlinesin, Kolumbian ja El Salvadorin lentoyhtiöiden yhdistymis­sopimuksella. Aviancasta ja TACAsta tuli Avianca Holdingsin kokonaan omistamia tytäryhtiöitä. TACAn osakkeenomistajat saivat 29 % ja Aviancan osakkeenomistajat 71 % uuden yhtiön osakkeista.

Yhtiö oli aiemmin listattu New Yorkin pörssissä ja Kolumbian pörssissä nimellä Avianca Holdings. Perustamisestaan ​​lähtien Avianca-konserni on laajentanut toimintansa ja tuotemerkkiensä valikoimaa ostamalla meksikolaisen AeroUnionin vuonna 2014. Konserni omistaa myös Avianca Express -tuotemerkin ja palkitsemisohjelman LifeMiles.

## Toiminnat
Yhtiö on Latinalaisen Amerikan toiseksi suurin lentoyhtiöiden holdingyhtiö liikevaihdolla ja laivaston koosta mitattuna Chilen Santiagossa sijaitsevan LATAM Airlines Groupin jälkeen. Avianca lentää 173 lentokoneen laivastollaan ja yli 19 000 työntekijällään yli 100 kohteeseen Amerikassa ja Euroopassa, joista on yhteydet yli 750 kohteeseen maailmanlaajuisesti yhteistyölentoyhtiöiden kanssa tehtyjen codeshare-sopimusten kautta. Avianca kuljetti 24,6 miljoonaa matkustajaa vuonna 2013.
## Tytäryhtiöt
### Nykyinen
*Avianca
**Helicol
**Avianca Express
**Avianca Services
**Deprisa
**LifeMiles
*Avianca Cargo (entinen  Tampa Cargo)
**Avianca Cargo México (entinen  AeroUnion)
*Avianca Costa Rica (entinen  LACSA)
*Avianca Ecuador (entinen  AeroGal)
*Avianca El Salvador (entinen  TACA Airlines)
*Avianca Guatemala (entinen  Aviateca)
*Avianca Honduras (entinen  Isleña Airlines)

### Entiset
*Aeroperlas
*Avianca Perú (entinen  TACA Perú)
*La Costeña
*SANSA
*Servicios Aeroportuarios Integrados
## Osakeomistus

Avianca Holdingsin osakkeenomistusrakenne 31. maaliskuuta 2021:
*BRW Aviation LLC – 51,53 %
*Kingsland Holdings – 14,46 %
*United Airlines –  1%
*Avianca Holdings  – 15,64 %
*Useita eläkekassoja sekä lukuisia yksityissijoittajia, enimmäkseen kolumbialaisia ​​ja muita – 17,37 %
## Konkurssi
Avianca hakeutui 10. toukokuuta 2020  Yhdysvaltain liittovaltion konkurssilain 11. luvun mukaisesti konkurssiin  koska se ei ollut maksanut joukkovelkakirjojen haltijoille, ja siitä tuli yksi suurimmista lentoyhtiöistä, jotka hakeutuivat konkurssiin COVID-19-pandemian aiheuttaman kriisin vuoksi.

Marraskuussa 2020 New Yorkin eteläisen piirin konkurssituomioistuin hyväksyi sen kahden miljardin dollarin jälleenrahoitussuunnitelman.

Marraskuussa 2021 Avianca Holdings ilmoitti siirtävänsä virallisen osoitteensa Panamasta Yhdistyneeseen kuningaskuntaan ja vaihtavansa nimensä Avianca Groupiksi. Avianca selvisi konkurssista toisen kerran historiansa aikana 1. joulukuuta 2021.

## Kalusto

## Lähteet
Matt Hughes

**Matthew Allen Hughes** (s. 13. lokakuuta 1973) on yhdysvaltalainen entinen vapaaottelija, joka otteli UFC:ssä. Hughes oli UFC:n välisarjan mestari. 

## Vapaaottelu-ura
Ennen UFC-uraa Hughes otteli muun muassa Japanissa. UFC-debyytin hän teki 25. syyskuuta 1999, kun hän voitti Valeri Ignatovin yksimielisellä päätöksellä.

Mestaruudesta Hughes otteli ensimmäistä kertaa 3. marraskuuta vuonna 2001. Vastassa oli kanadalainen Carlos Newton. Hughes voitti ottelun toisen erän tyrmäyksellä ja hänestä tuli UFC:n historian kolmas välisarjan mestari. Hughes voitti seuraavat kolme mestaruusottelua, kunnes hän hävisi B. J. Pennille ensimmäisen erän kuristuksella 1. helmikuuta 2004. Hughes kuitenkin uusi mestaruuden lokakuussa, kun hän voitti Georges St. Pierren ensimmäisen erän kuristuksella. Hughes puolusti mestaruutta vielä kaksi kertaa, kunnes hän hävisi uusintaottelussa Georges St. Pierrelle 19. marraskuuta 2006. 

## Lähteet

* https://www.espn.com/mma/fighter/_/id/2335661/matt-hughes
* https://www.tapology.com/fightcenter/fighters/matt-hughes
Concepción de La Vega

**Concepción de la Vega** tai vain **La Vega** on kaupunki Dominikaanisen tasavallan La Vegan provinsissa. Kaupunki on yksi ensimmäisistä Amerikan siirtomaakaupungeista ja sen perusti alkujaan linnakkeena Kristoffer Kolumbus vuonna 1494. Vuonna 2022 kaupungin asukasluku oli 282&nbsp;055.

## Maantiede

Concepción de la Vega sijaitsee Dominikaanisen tasavallan La Vegan provinsissa Camújoen varrella. 

## Historia

Concepción de la Vega on yksi Amerikan vanhimmista siirtomaakauden kaupungeista. Kristoffer Kolumbus perusti paikan 8. joulukuuta 1494. Alkuperäinen paikka oli pieni puinen linnoitus nimeltä Concepción ja ympäröivä alue sai nimen La Vega Real eli kuninkaallinen tasanko. Linnakkeen ympärille muodostui asutuskeskus vuoteen 1499 mennessä. 1500-luvun alussa kaupungissa oli oma piispansa, katedraali, kaksi luostaria, sairaala, rahapaja ja hallinnollisia rakennuksia. Vuonna 1508 alueella koettiin läntisen pallonpuoliskon ensimmäinen kultaryntäys. Samana vuonna paikasta tuli virallinen kaupunki ja vuonna 1512 Hispaniolan ensimmäisen hiippakunnan keskus.

2. joulukuuta 1562 La Vega tuhoutui maanjäristyksessä. Vanhan kaupungin paikka on nykyisin osa Pueblo Viejon kansallispuistoa. Kaupunki rakennettiin uudelleen, mutta sen paikka siirrettiin Camújoen toiselle puolelle. Vuonna 1598 kaupungin kuvaillaan käsittäneen vain 16 olkikattoista taloa, eikä siellä ollut lainkaan toreja tai katuja. 1700-lvun alsusa kaupungin asukasluku oli noin 3&nbsp;000. Paikkakunta alkoi kasvaa vuodesta 1887, kun La Vegasta rakennettiin rautatie Sáncheziin Samanánlahdella.

## Väestö

Concepción de la Vegan asukasluku vuoden 2022 väestönlaskennan mukaan oli 282&nbsp;055.

## Lähteet
Qarqaraly

**Qarqaraly** () on kaupunki ja Qarqaralyn piirin hallinnollinen keskus Qarağandyn alueella Kazakstanissa. Se sijaitsee Qarqaralyvuorten juurella 220 kilometriä Qarağandysta kaakkoon. Kaupungissa oli 8&nbsp;912 asukasta vuonna 2025.

Qarqaraly on perustettu venäläiseksi linnoitukseksi vuonna 1824. Vuodesta 1868 lähtien se oli kaupunki ja Semipalatinskin alueeseen kuuluneen kihlakunnan keskus. 1800-luvun loppupuolella Qarqaraly toimi Keski-Aasian, Kiinan ja Siperian yhdistäneenä kauppapaikkana. Sen pohjoispuolella Qarasorjärven rannalla pidettiin vuosina 1848–1930 jokakesäiset markkinat. Paikkakunta toimi myös poliittisten vankien karkotuspaikkana. 

1800-luvun lopulla kaupungissa oli yli 2&nbsp;500 asukasta, joista noin kolmasosa oli venäläisiä. Irtyšiltä Balqaşjärvelle ulottuneessa kihlakunnassa oli noin 135&nbsp;000 asukasta, joista lähes kaikki olivat kazakkeja. 1900-luvun alussa seudulle alkoi muuttaa uudisasukkaita Venäjältä. Neuvostoaikana Qarqaraly oli piirikuntakeskus vuosina 1928–1930 ja 1934–1936. 

Nykyään Qarqaralyssa on elintarvike- ja muuta pienteollisuutta. Sen palveluihin kuuluvat koulut, kulttuuritalo, kirjasto ja piirisairaala.  Kaupungin nähtävyyksiä ovat vuonna 1851 valmistunut puinen moskeija ja entisen kihlakuntahallinnon talon kotiseutumuseo. Lähiseudulla sijaitsee Qarqaralyn kansallispuisto ja joukko matkailupalveluita.

## Lähteet

## Aiheesta muualla
* Qarqaralyn piirin sivusto
Lago Enriquillo

**Lago Enriquillo** on suolavetinen järvi Dominikaanisessa tasavallassa. Kokoa järvellä on 375&nbsp;km². Se sijaitsee 45 metriä merenpinnan alapuolella, mikä tekee siitä Karibian matalimman kohdan.

## Maantiede

Lago Enriquillo sijaitsee Dominikaanisen tasavallan Independencian ja Bahorucon provinssien alueella. Järven pinta-ala on 375&nbsp;km². Se on Karibian matalin kohta, joka sijaitsee 45 metriä merenpinnan alapouolella. Järven vesi on suolaista ja suolapitoisuus vaihtelevasti 35–95 g/l. Vettä järvi saa useista joista, sekä alueen pohjavesikerrostumista. Nykyisin vedenpinnan säännöstelyksi vettä johdetaan järveen Yaque del Sur -joesta ja Cristóbal-kanavan kautta. Laskujokea järvellä sen sijaan ei ole, eli se on umpijärvi.

Järvellä on kolme saarta: Isla Cabritos, Isla Barbarita ja Islita.

### Luonto
Järven itä- ja länsipäässä on soita, joihin kuuluu mangroverämeikköjä, saraikkoja, suolakkokasvikkoa ja kokonaan kasvitonta suolapitoista maata. Kosteikot saattavat kuivua kausittain lähes kokonaan. Järven rannan tyypillisimpiä kasvilajeja ovat mangrovekäpykerä, meritähtipäivikki, *[[Typha dominguensis]]* ja *[[Batis maritima]]*. Järvellä tavataan runsaasti vesi- ja muuttolintuja. Yhteensä eri lajeja on havaittu 140. Joitakin näistä lajeista ovat esimerkiksi karibianflamingo, hispaniolanamatsoni, hispaniolanvaris, hispaniolankehrääjä, hispaniolantikka, hispaniolantangara, karibianviheltäjäsorsa, palmulainen ja mangrovenapsu.

Järven yleisin kalalaji on Afrikasta tuotu vieraslaji valkoleukatilapia. Niiden lisäksi järvessä on muita kirjoahvenia ja hammaskarppeja. *[[Limia sulphurophila]]* on järven kaakkoisosissa tavattava endeeminen laji. Järvellä esiintyy kalojen ohella amerikankrokotiili ja sen ympäristössä kaksi leguaanilajia sarvikuonoleguaani ja *[[Cyclura ricordii]]*.

## Historia
Ennen eurooppalaisten tuloa Hispaniolaan Lago Enriquillo kuului tainojen Jaraguan päällikkökunnan alueisiin. Jaraguaraa johti espanjaalisten saapuessa naispäällikkö (*cacique*) Anacaona, joka johti espanjalaisten vastaista vastarintaa. Hänen sukulaispoikansa oli Enriquillo, jonka mukaan järvi on nimetty. Järven ympäristössä on tainojen jälkeensä jättämiä arkeologisia kohteita ja esimerkiksi kalliomaalauksia.

## Lähteet
Rimowa

**Rimowa** (tyyliteltynä **RIMOWA**) on matkalaukkuja valmistava yritys, joka perustettiin vuonna 1898 Kölnissä, Saksassa.

Vuonna 2016 Rimowa fuusioitui ranskalaisen LVMH:n kanssa, ja siitä tuli ensimmäinen saksalainen yritys, joka liittyi konserniin. Vuodesta 2017 lähtien Rimowaa on johtanut Alexandre Arnault.

Rimowan pääkonttori ja tuotantolaitos ovat sijainneet Kölnissä yrityksen perustamisesta lähtien.

Yrityksen matkalaukut tunnetaan tyypillisistä yhdensuuntaisista alumiinisista uristaan. Matkalaukkuja käyttävät myös useat julkisuuden henkilöt niiden laadun, keveyden, kestävyyden ja valmistusprosessin ansiosta, jonka ihmiset suorittavat käsin automatisoiuden koneiden sijaan.

## Lähteet

## Aiheesta muualla

* rimowa.com
Boëthius (täsmennyssivu)

**Boëthius** tai **Boethius** -nimisiä henkilöitä ovat olleet:

* Anicius Manlius Severinus Boëthius (480–524/525), roomalainen filosofi
* Axel Boëthius (1889–1969), ruotsalainen arkeologi
* Daniel Boëthius (1751–1810), ruotsalainen filosofi ja professori
* Maria-Pia Boëthius (s. 1947), ruotsalainen kirjailija ja feministi
* Simon Boëthius (1850–1924), ruotsalainen historioitsija ja poliitikko

* Boethius Dacialainen (1200-luvulla), tanskalaissyntyinen skolastinen filosofi.
John Sullivan (kenraali)

**John Sullivan** (17. helmikuuta 1740 Somersworth, New Hampshire, Yhdysvallat – 23. tammikuuta 1795 Durham, New Hampshire, Yhdysvallat) oli yhdysvaltalainen poliitikko ja tuomari sekä Yhdysvaltain vapaussodan aikainen upseeri, joka saavutti mainetta voittamalla irokeesit ja heidän liittolaisensa New Yorkissa vuonna 1779.

John Sullivan oli siviiliammatiltaan asianajaja, joka valittiin New Hampshiren provinssin kongressiin vuonna 1774. Kesäkuussa 1775 Sullivan nimitettiin Siirtokuntien armeijan prikaatikenraaliksi ja hän osallistui Bostonin piiritykseen. Seuraavana vuonna hänet määrättiin Kanadaan johtamaan vetäytyviä amerikkalaisia joukkoja niiden komentajan kuoltua katastrofaalisessa Québecin taistelussa 31. joulukuuta 1775. Sullivan liittyi pian kenraali George Washingtonin joukkoihin ja osallistui kenraalimajuriksi ylennettynä Long Islandin taisteluun elokuussa 1776, jossa hän jäi vangiksi. Joulukuussa hän vapautui vankienvaihdossa ja komensi sen jälkeen oikeaa kolonnaa Washingtonin johtamassa onnistuneessa hyökkäyksessä Trentonin taistelussa joulukuussa 1776. 

Vuonna 1779 Sullivan sai tehtäväkseen johtaa kostoretkikuntaa intiaaneja vastaan, kotka olivat brittien yllyttäminä hyökkäilleet New Yorkin Mohawk Valley -laaksossa uudisasukkaita vastaan. Sullivanin johtama 4 000 sotilaan joukko-osasto kukisti irokeesit ja heidän liittolaisensa Newtownissa, New Yorkissa, poltti heidän kylänsä ja tuhosi heidän satojaan. Tästä John Sullivan ansaitsi kongressin kiitoksen lokakuussa 1779, mutta joutui huonontuneen terveytensä vuoksi pian eroamaan armeijan palveluksesta. 

Sullivan työskenteli tämän jälkeen valtion palveluksessa 15 vuoden ajan. Hän oli edustajana mannermaiden kongressissa vuonna 1780–1781, osavaltion oikeusministerinä 1782–1786, New Hampshiren kuvernöörinä 1786–1787 sekä 1789, liittovaltion perustuslain ratifioineen osavaltion konventin puheenjohtajana vuonna 1788 ja Yhdysvaltain piirituomarina vuosina 1789–1795. 

## Lähteet
UnionPay

**UnionPay** (), myös **China UnionPay**, on Kiinan valtion omistama finanssialan yritys, joka tarjoaa muun muassa pankki- ja luottokortteja sekä näihin liittyviä järjestelmiä. Sen jäseninä on useita kiinalaisia pankkeja ja rahoitusyhtiöitä, ja se tekee yhteistyötä myös ulkomaalaisten rahoitusalan yhtiöiden kanssa.

## Historia
UnionPay aloitti Kiinan kansanpankin hyväksynnällä maaliskuussa 2002. Jäseniä oli heti useita suuria kiinalaispankkeja. Idea yhtenäisestä kiinalaisesta pankkikorttiverkosta oli syntynyt jo 1990-luvulla ja sellaista olikin kokeiltu rakentaa presidentti Jiang Zeminin käynnistämässä ”Kultainen kortti” -projektissa.

UnionPaystä tuli myönnettyjen korttien määrällä mitattuna maailman suurin maksukorttiyritys ensimmäistä kertaa vuonna 2010. Siitä asiakkaiden tekemien ostosten arvolla mitattuna maailman suurin maksukorttiyhtiö vuonna 2015, kun se ohitti Visan ja Mastercardin. UnionPayn osuus maailman yhteensä noin 21,6 biljoonan dollarin arvoisista korttimaksuista oli 37&nbsp;%, tosin vain 0,5&nbsp;% maksamisesta tapahtui Kiinan ulkopuolella. Vuoden 2015 lopussa UnionPayn kortteja oli 5,3 miljardia, mikä vastasi 41&nbsp;% kaikista maailman korteista.

## Liiketoiminta
UnionPay tarjoaa pankki- ja luottokortteja sekä muita maksamiseen liittyviä palveluita ja järjestelmiä. UnionPay on ainoa pankkienvälinen verkko, joka yhdistää kaikki Kiinan pankkiautomaatit.

UnionPayllä on UnionPay-mobiilisovellus ja Mobile QuickPass -sovellus, joita käytetään mobiilimaksamisessa. Palveluihin liitetään UnionPayn maksukortti.

## Lähteet

## Aiheesta muualla
* UnionPayn kiinalainen sivusto
* UnionPayn kansainvälinen sivusto
MacOS Tahoe

**macOS Tahoe** on macOS-versio, joka julkaistiin 15. syyskuuta 2025. macOS Tahoen versionumero on 26, mikä tulee Applen uudesta tavasta nimetä käyttöjärjestelmäversiot julkaisuvuotta seuraavan vuosiluvun kahdella viimeisellä numerolla. macOS Tahoe on Applen mukaan viimeinen macOS-versio, joka on yhteensopiva Intel-pohjaisten Mac-tietokoneiden kanssa. macOS Tahoe on yhteensopiva seuraavien tietokoneiden kanssa:

* MacBook Air (2020 tai uudempi)
* MacBook Pro (2019 tai uudempi)
* iMac (2020 tai uudempi)
* Mac Mini (2020 tai uudempi)
* Mac Studio (2022 tai uudempi)
* Mac Pro (2019 tai uudempi)

## Lähteet

* https://www.apple.com/fi/os/macos/. Luettu 04.10.2025.
Qyzylarai

**Qyzylarai** () on Kazakstanin kumpumaahan kuuluva vuoriryhmä Qarağandyn alueen Aqtoğain piirissä Kazakstanissa. Sen pituus on 70 ja leveys 50 kilometriä. Vuoriston ja samalla koko kumpumaan korkein kohta on Aqsorañ (1565 metriä).

Kolmesta osasta koostuvilta vuorilta saa alkunsa joukko Balqaşjärven altaaseen kuuluvien Toqyraun ja Qarşyğalyn sivujokia. Rinteillä kasvaa mäntymetsiä ja laaksoissa koivuja, haapoja ja muita lehtipuita. Painaumissa on niittyjä. Vuoristo on säilynyt melko luonnontilaisena, ja siellä on 17&nbsp;500 hehtaarin laajuinen suojelualue.

## Lähteet
Qarqaralyvuoret

**Qarqaralyvuoret** () on Kazakstanin kumpumaahan kuuluva matala vuoriryhmä Qarağandyn alueen Qarqaralyn piirissä Kazakstanissa. Sen pituus luoteesta kaakkoon on 30–35 ja leveys 20–25 kilometriä.

Vuoristo koostuu tasankojen, laaksojen ja rotkojen ympäröimistä vuorista, vuoriryhmistä ja harjanteista. Niihin kuuluvat koillisessa Qarqaly (1&nbsp;206 metriä), kaakossa Aqterek (1&nbsp;230), etelässä Jirensaqal (vuoriston korkein kohta Komsomolin huippu 1&nbsp;403 metriä), lounaassa Myrzaşoqy (1&nbsp;169), lännessä seitsenhuippuinen Köktebe (1&nbsp;254), luoteessa Şañköz (1&nbsp;360 metriä) ja keskiosassa Būğyly (1&nbsp;323).

Seudun vuosittainen sademäärä on 350–400 millimetriä. Vuorilta alkunsa saavia jokia ovat muun muassa Qarqaraly, Jarym, Jarly, Qopa, Qūrözen ja Kendara. Vuorilla ja niiden juurella on järviä kuten Şaitanköl, Bassein, Ūlkenköl ja Şortandy. Joilla, järvillä ja vuoriston pohjavesivaroilla on suuri merkitys alueen vesihuollolle.

Vuorten rinteillä kasvaa mäntyjä ja katajia ja rotkoissa ja jokien varsilla koivuja, poppeleita ja muita lehtipuita. Tasangoilla on ruohoaroa ja laaksoissa niittyjä ja rämeitä. Eläinkuntaan kuuluvat argaali, aasianmetsäkauris, hirvi, ilves, kettu, korsakki, susi ja villisika.

Qarqaraly- ja Kentvuorista on muodostettu Qarqaralyn kansallispuisto, jossa on luontokohteiden lisäksi myös historiallisia nähtävyyksiä. Aluetta kutsutaan ”Kazakstanin Sveitsiksi”, ja siellä on jonkin verran matkailupalveluja.

## Lähteet
Gunnar Berglöf

**Frans Gunnar Berglöf** (4. lokakuuta 1880 Turku – 29. lokakuuta 1941 Helsinki) oli suomalainen vakuutusjohtaja.

Gunnar Berglöfin vanhemmat olivat merikapteeni Frans Fredrik Berglöf ja Alma Karolina Nastolin. Hän pääsi ylioppilaaksi 1899 Turun ruotsalaisesta klassillisesta lyseosta. Berglöf opiskeli parin vuoden ajan Helsingin yliopistossa ja sen jälkeen hän opiskeli Saksassa, Tanskassa, Ruotsissa ja Norjassa palo- ja jälleenvakuutusalaa, suorittaen tutkinnon palovakuutustekniikassa Hannoverin palovakuutusteknillisessä opistossa 1910. 

Berglöf oli 1902–1903 maantieteen ja ruotsinkielen opettajana Turun merikoulussa. Suomen Teollisuudenharjoittajain Keskinäisen Paloapuyhdistyksen palvelukseen hän tuli 1904 ja sen toimitusjohtajaksi 1911. Tätä tehtävää hän hoiti vuoteen 1935 saakka ja oli sitten vuodesta 1935 Vakuutus Oy Saimaan toimitusjohtajana ja vuonna 1938 hän perusti oman jälleenvakuutuksia välittäneen yrityksen Assurance Bureau Rea Ab. Oy Jälleenvakuutuskonttorin toimitusjohtajana Berglöf oli 1919–1921 sekä Oy Marsin 1921–1934 ja Oy Paperinjalostuksen toimitusjohtajana 1922–1923. Ab Ömsesidighetenin toimitusjohtajana Berglöf oli 1929–1934.

Johtaja Berglöf oli Vakuutus Oy Providentian johtokunnan jäsenenä 1916–1917 ja Auto Vakuutus Oy:n johtokunnan jäsenenä 1924–1938. Suomen Vakuutusyhdistyksen hallituksen jäsen hän oli vuodesta 1914 ja hallituksen varapuheenjohtajana vuodesta 1917 lähtien. Hän oli *Försäkringstidskrift*-aikakauslehden toimittajana 1905–1911 ja Suomen Vakuutusyhdistyksen sihteerinä 1911–1913. Hän julkaisi Suomen Vakuutusvuosikirjan ja kuului Vakuutusvuosikirjan toimituskuntaan 1926–1938.

Berglöf oli naimisissa 1913–1924 Sofia (Lulu) Alénin (k. 1924) kanssa ja vuodesta 1935 Aino Elisabet (Lisa) Cederströmin kanssa.

## Julkaisuja
* *Finsk försäkrings-årsbok*; utgifven af Gunnar Berglöf och G. L. Zetterman. Akademiska bokhandeln, Helsingfors 1912-1913, suomeksi nimellä *Suomen vakuutus-vuosikirja*; toimittaneet Gunnar Berglöf ja G. L. Zetterman. Akateeminen kirjakauppa, Helsinki 1913-1914
* *Försäkringsföreningen i Finland 7/IV 1911-7/IV 1931*. Helsingfors 1931, suomeksi nimellä *Suomen vakuutusyhdistys 7/IV 1911-7/IV 1931*. Suomen vakuutusyhdistys, Helsinki 1931

## Lähteet
Valkokapokkio

**Valkokapokkio** (*Bombax ceiba *) on malvakasvien (*Malvaceae*)  heimoon kuuluva tropiikissa kasvava puulaji.

Valkokapokkio on suuri, piikkinen lehtipuu, joka kasvaa tyypillisesti 18–23 metriä korkeaksi ja 12–18 metriä leveäksi. Hyvissä oloissa siitä voi tulla jopa  45 metriä korkea. Sen runko on suora, oksat llähtevät suoraan sivulle tai yläviistoon. Kartionmuotoiset piikit peittävät nuoren puun rungon ja oksat, piikit muuttuvat vähemmän näkyviksi puiden kasvaessa. Lehdet ovat palmunvihreät, jopa 60 cm pitkät, jokaisessa lehdessä on 5–7 sileää, nahkeaa, teräväkärkistä soikeaa lehdykkää. Kukat ovat näyttävät, noin 15 cm pitkät ja vaihtelevat väriltään punaisesta oranssinpunaiseen. Ne kukkivat yksittäin tai ryppäissä noin kuukauden ajan. Hedelmä on pitkulainen puumainen siemenkota, täynnä silkkisiä karvoja.

Se on kotoisin monsuunimetsäalueilta Kiinassa ja Indomalesiassa, ja sopeutunut sateisen ja kuivan kauden vaihteluihin. Puita on istutettu laajalti trooppisille ja subtrooppisille alueille ympäri maailmaa.

Valkokapokkiota käytetään koristepuuna. Lajia on lisäksi käytetty myös puutavaran lähteenä sekä lääke- ja ravintokasvina.

## Lähteet
Jääkiekon Suomensarja 1949–1950

**Kaudella 1950 Jääkiekon Suomensarjassa** pelattiin viiden joukkueen yksinkertainen sarja, jonka kaksi parasta nousivat SM-sarjaan. Sarjaa laajennettiin seuraavaksi kaudeksi eikä putoajia täten ollut. Yolduz kuitenkin luopui sarjapaikastaan taloudellisista syistä ennen seuraavaa kautta.  

## Sarjataulukko

Tasapisteisiin päätyneet ÅIFK ja Lukko pelasivat uusintaottelun sarjanoususta, jonka Lukko voitti 8-1.

## Lähteet
67 (täsmennyssivu)

**67** voi tarkoittaa seuraavia asioita:

*67, luku
*67, vuosi
*67 eaa., vuosiluku ennen ajanlaskun alkua
*”67”, Love Batteryn kappale vuodelta 1992 albumilta *[[Between the Eyes]]*
*67 (ryhmä), brittiläinen musiikkiryhmä  ja katujengi
*67 Asia, päävyöhykkeen asteroidi
*67, vuonna 2025 syntynyt meemi
Jääkiekon Suomensarja 1950–1951

**Kaudella 1951 Jääkiekon Suomensarja** pelattiin kahdenkymmenen joukkueen kesken. Joukkueet jakautuivat neljään maantieteelliseen lohkoon, joissa kussakin pelattiin kaksinkertainen sarja. Lohkovoittajat etenivät noususarjaan, jossa kukin joukkue kohtasi toisensa kerran. 

## Suomensarja

### Pohjoislohko

### Itälohko

### Etelälohko

### Lounaislohko

TuWe ja TuPK pelasivat uusintaottelun sarjassa säilymisestä, jonka Tuwe voitti 4-3. 

## Noususarja

## Lähteet
Neron portaat

**Neron portaat** eli **Harjun portaat** ovat jyhkeät kiviportaat, jotka johtavat  Yliopistonkadulta Jyväskylän Harjun laelle. Portaat saivat nimensä jyväskyläläisen kaupungininsinöörin Oskar Neron mukaan. Portaat on suunnitellut arkkitehti Gunnar Wahlroos.

Portaat rakennettiin työllistämistyönä vuosina 1923–1935. Myöhempinä vuosina portaita on jonkin verran muokattu.

## Lähteet

## Aiheesta muualla
Kultainen pallo 2025

**Ballon d'Or 2025** oli Kultaisen pallon 69. seremonia, jonka järjesti France Football. Siinä valittiin maailman parhaat jalkapalloilijat kauden 2024–2025 perusteella. Gaala järjestettiin 22. syyskuuta 2025 Théâtre du Châtelet’ssa, Pariisissa, Ranskassa, ja ehdokkaat julkaistiin 7. elokuuta 2025.

## Kultainen pallo

30 pelaajaa oli ehdolla miesten vuoden 2025 kultaisen pallon voittajaksi.

## Naisten Kultainen pallo

30 pelaajaa oli ehdolla naisten vuoden 2025 kultaisen pallon voittajaksi.

## Kopa Trophy

10 pelaajaa oli ehdolla miesten vuoden 2025 Kopa Trophyn voittajaksi (paras alle 21-vuotias pelaaja).

## Naisten Kopa Trophy

Viisi pelaajaa oli ehdolla naisten vuoden 2025 Kopa Trophyn voittajaksi.

## Yashin Trophy

10 maalivahtia oli ehdolla vuoden 2025 miesten Yashin Trophyn voittajaksi.

## Naisten Yashin Trophy

Viisi maalivahtia oli ehdolla vuoden 2025 naisten Yashin Tropyhyn voittajaksi

## Gerd Müller -palkinto

Ehdokkaat julkaistiin 7. elokuuta 2025. Palkinto annetaan pelaajalle, joka on tehnyt eniten maaleja kalenterivuoden aikana. Palkinto on nimetty saksalaisen Gerd Müllerin mukaan.

## Sócrates-palkinto

Ehdokkaat julkaistiin 7. elokuuta 2025. **Sócrates-palkinto** annetaan pelaajalle tai yhdistykselle, joka on tehnyt eniten humanitaarista työtä jalkapalloa kohtaan.

## Vuoden joukkue

## Naisten vuoden joukkue

## Vuoden valmentaja

## Naisten vuoden valmentaja

## Lähteet

## Aiheesta muualla
* Virallinen sivusto